b'\n_START_ARTICLE_\nVera Muhina\n_START_SECTION_\nNuoruus\n_START_PARAGRAPH_\nMuhina syntyi Riiassa hyvin toimeen tulevaan perheeseen. H\xc3\xa4nen is\xc3\xa4ns\xc3\xa4, Ignat omisti leipomon ja kiinteist\xc3\xb6j\xc3\xa4. H\xc3\xa4nen ollessaan 11 kuukauden ik\xc3\xa4inen h\xc3\xa4nen \xc3\xa4itins\xc3\xa4, Nadezhda kuoli tuberkuloosiin. H\xc3\xa4nen is\xc3\xa4ns\xc3\xa4 oli huolissaan h\xc3\xa4nen tyt\xc3\xa4rtens\xc3\xa4 terveydest\xc3\xa4 ja he muuttivat sen vuoksi asumaan Krimile Feodosijaan. H\xc3\xa4nen is\xc3\xa4ns\xc3\xa4 kuoli kun h\xc3\xa4n oli p\xc3\xa4\xc3\xa4tt\xc3\xa4nyt koulunsa. Kaksi h\xc3\xa4nen set\xc3\xa4\xc3\xa4n huolehti h\xc3\xa4nest\xc3\xa4 sek\xc3\xa4 kahdesta muusta sisaresta. He muuttivat melko pian h\xc3\xa4nen is\xc3\xa4ns\xc3\xa4 kuoleman j\xc3\xa4lkeen Moskovaan jossa Muhina aloitti Konstantin Juon piirustuskoulussa. H\xc3\xa4n otti my\xc3\xb6s tunteja kuvanveistosta._NEWLINE_H\xc3\xa4n haaveili my\xc3\xb6s Pariisista mutta h\xc3\xa4nen set\xc3\xa4ns\xc3\xa4 eiv\xc3\xa4t halunneet p\xc3\xa4\xc3\xa4st\xc3\xa4\xc3\xa4 h\xc3\xa4nt\xc3\xa4 sinne. H\xc3\xa4n kuitenkin putosi reest\xc3\xa4 ja mursi nen\xc3\xa4ns\xc3\xa4. Paikalliset l\xc3\xa4\xc3\xa4k\xc3\xa4rit eiv\xc3\xa4t saaneet sit\xc3\xa4 hoidettua kunnolla ja h\xc3\xa4nen set\xc3\xa4ns\xc3\xa4 l\xc3\xa4hettiv\xc3\xa4t h\xc3\xa4net Pariisiin hoitoon. Pariisissa h\xc3\xa4nt\xc3\xa4 Rodinin oppilas Antoine Bourdellen Acad\xc3\xa9mie de la Grande Chaumi\xc3\xa8ressa vuonna 1912. Lyhyen opiskelussa olleen tauon aikana h\xc3\xa4n kiersi Pariisissa paikallisia museoita. Ensimm\xc3\xa4isen maailmansodan alkaessa vuonna 1914 h\xc3\xa4n palasi Ven\xc3\xa4j\xc3\xa4lle jossa ty\xc3\xb6skenteli kolme vuotta sairaanhoitajana.\n_START_SECTION_\nMy\xc3\xb6hempi el\xc3\xa4m\xc3\xa4\n_START_PARAGRAPH_\nSairaanhoitajan ollessaan h\xc3\xa4n tapasi pilkkukuumeseen sairastuneen miehens\xc3\xa4 Aleksei Zamkovin, joka oli endokrinologi ja kirurgi. He meniv\xc3\xa4t nelj\xc3\xa4n vuoden kuluttua naimisiin. 1930-luvulla h\xc3\xa4nen el\xc3\xa4m\xc3\xa4ns\xc3\xa4 ei ollut kovin vakaata ja h\xc3\xa4nen miest\xc3\xa4\xc3\xa4n estetty oli ty\xc3\xb6skentelem\xc3\xa4st\xc3\xa4 ja he p\xc3\xa4\xc3\xa4ttiv\xc3\xa4t l\xc3\xa4hte\xc3\xa4 ulkomaille. Harkovassa Ukrainassa heid\xc3\xa4n matkansa junalla kuitenkin keskeytyi ja heid\xc3\xa4t tuotiin junalla takaisin Moskovaan. Vuonna 1936 kun Neuvostoliitossa valmistauduttiin seuraavana vuonna pidett\xc3\xa4v\xc3\xa4\xc3\xa4n Pariisin maailmann\xc3\xa4yttelyyn ehdotti arkkitehti Boris Iofan ett\xc3\xa4 Neuvostoliiton n\xc3\xa4yttelysalin koristamista Neuvostoliiton kansallisilla tunnuksilla vasaralla ja sirpill\xc3\xa4. Vera Muhina voitti patsaasta j\xc3\xa4rjestetyn kilpailun patsallaan Teollisuusty\xc3\xb6l\xc3\xa4inen ja kolhoosinainen, jossa on hyvin vahvaa paatosta ja j\xc3\xa4ntev\xc3\xa4\xc3\xa4 ilmeikkyytt\xc3\xa4. My\xc3\xb6hemmin Mosfilm k\xc3\xa4ytti kuvaa ruostumattomasta ter\xc3\xa4ksest\xc3\xa4 tehdyst\xc3\xa4 patsaasta elokuviensa alkukuvana._NEWLINE_H\xc3\xa4n kuoli 64-vuotiaana 6. lokakuuta 1953 Moskovassa.'